***Mahakala*** (iz Sanskrita, nazvana po jednom od 8 zaštitničkih božanstava u tibetanskom Budizmu) je rod primitivnih dromeosaurida iz Formacije Djadokhta (Mongolija), prije oko 80 milijuna godina. Do sada je pronađen samo nepotpun skelet. *Mahakala* je bila maleni dromeosaurid (duga oko 70 cm), a njezin skelet pokazuje osobine koje se također mogu naći kod ranih trudontida i ptica. Unatoč svom izgledu, ona spada u najprimitivnije dromeosauride. Njezina malena veličina, kao i kod ostalih primitivnih pripadnika Deinonychosauria, ukazuje na to da se sićušnost pojavila prije pojave leta kod ptica.

Opis
----

Dijagram pokazuje poznate fosilne ostatke vrste *Mahakala omnogovae*
Veličina roda *Mahakala* u odnosu na čovjeka.
*Mahakala* se bazira na IGM 100/1033, nepotpunom skeletu kod kojeg je očuvano nekoliko kostiju lubanje, kralježaka, kostiju udova i dijelova zdjelice i kostiju ramena. Iako je ovaj primjerak bio malen, po veličini sličan *Archaeopteryxu*, *Caudipteryxu* i *Meiju*, bio je blizu odraslom dobu. Ovaj rod se od ostalih srodnika ptica može razlikovati po detaljima lakatne kosti, bedrene kosti, iliuma i repnih kralježaka. Kao i *Archaeopteryx* i napredniji dromeosauridi, ali za razliku od primitivnih trudontida i ostalih dromeosaurida, srednja (treća) kost donožja nije bila stisnuta, što znači da je ta osobina bila primitivna. Imala je tipičan drugi nožni prst dromeosaurida, sa velikom pandžom. *Mahakala* je također imala vrlo kratke prednje udove u odnosu na ostale dromeosauride.

Klasifikacija
-------------

Filogenetička analiza koju su proveli Turner i kolege (koji su i opisali primjerak) pokazala je da je *Mahakala* bila najprimitivniji dromeosaurid. Njihovi rezultati, zajedno sa sićušnošću ostalih primitivnih dromeosaurida, ukazuju na to da malena veličina nije bila osobina samo kod ranih ptica, već uobičajena osobina kod njihovih srodnika; sićušnost se razvila prije leta i nije bila posebna autapomorfija ptica. Kao i ptice, trudontidi i dromeosauridi nisu kroz svoj evolutivni razvoj zadržali sićušnost i imali su nekoliko odvojenih povećanja u veličini kod različitih vrsta. *Mahakala* također pokazuje kombinaciju osobina primitivnih trudontida i ptica, a i nedostaju joj neke koje su prisutne kod naprednijih vrsta.

Ponašanje
---------

Stanište u Formaciji Djadokhta je bilo polusuho, sa pješčanim dinama i aluvijalnim zemljištem. Kroz polusuhi stepski krajolik tekli su potoci, ponekada su se događale pješčane oluje, a postojale su suha i vlažna sezona. Životinje koje su tu živjele bile su kornjače, krokodili, gušteri i veliki broj dinosaura; vodene životinje poput riba nisu tu postojale. Veći dio faune bio je male do srednje veličine. Maleni pripadnici Coelurosauria bili su najraznolikiji dinosauri, uključujući i dromeosaurida *Velociraptora*, trudontide *Byronosaurusa* i *Saurornithoidesa*, oviraptoride *Citipatija*, *Khaana* i *Oviraptora*, kao i alvarezsaure *Mononykusa* i *Shuvuuiau*; ostali dinosauri koji su tu živjeli bili su *Protoceratops* i ankilosaurid *Pinacosaurus*. Kao i ostali dromeosauridi, *Mahakala* je bila malena aktivna grabežljivica.

Izvori
------

1. 1 2  Turner, Alan H.; Pol, Diego; Clarke, Julia A.; Erickson, Gregory M.; and Norell, Mark (2007). „A basal dromaeosaurid and size evolution preceding avian flight" (pdf). *Science* **317** (5843): 1378–1381. DOI:10.1126/science.1144066. PMID 17823350.
2. ↑  Jerzykiewicz, Tom (1997). „Djadokhta Formation". u: Currie, Phillip J.; and Padian, Kevin. *Encyclopedia of Dinosaurs*. San Diego: Academic Press. str. 188–191. ISBN 0-12-226810-5.
3. ↑  Weishampel, David B.; Barrett, Paul M.; Coria, Rodolfo A.; Le Loueff, Jean; Xu Xing; Zhao Xijin; Sahni, Ashok; Gomani, Elizabeth M.P.; and Noto, Christopher N. (2004). „Dinosaur distribution". u: Weishampel, David B.; Dodson, Peter; and Osmólska, Halszka (eds.). *The Dinosauria* (2nd izd.). Berkeley: University of California Press. str. 517–606. ISBN 0-520-24209-2.
4. ↑  Norell, Mark A.; and Makovicky, Peter J. (2004). „Dromaeosauridae". u: Weishampel, David B.; Dodson, Peter; and Osmólska, Halszka. *The Dinosauria* (2nd izd.). Berkeley: University of California Press. str. 196–210. ISBN 0-520-24209-2.

Eksterni linkovi
----------------

* HTML verzija "Primitivni dromeosaurid i evolucija veličine prije ptičjeg leta"